Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2022/C 160/13)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O ŠTANDARDNEJ ZMENE JEDNOTNÉHO DOKUMENTU

„Εύβοια“ (Evia)

PGI-GR-A1559-AM01

Dátum oznámenia: 18. januára 2022

OPIS A DÔVODY SCHVÁLENEJ ZMENY

1. Zlepšenie organoleptických vlastností vín

Dôvod: Navrhovanou zmenou sa zlepší a rozšíri opis organoleptických vlastností vín s cieľom poskytnúť spotrebiteľom presnejší opis výrobku.

Boli vykonané zmeny v bodoch s názvom Opis vín a Súvislosť so zemepisnou oblasťou, a to pridaním informácií v časti s názvom Údaje o výrobku.

2. Doplnenie muštovej odrody Viognier a bielej muštovej odrody Moschato do odrodového zloženia bieleho vína (suché, polosuché, polosladké, sladké) v akomkoľvek pomere

Dôvod: Tieto odrody sú veľmi vhodné pre danú oblasť a ich vinifikáciou dosahujú vyrábané vína vysokú kvalitu.

Výsledkom minulej aj nedávnej experimentálnej výsadby s použitím odrody Viognier a bielej odrody Moschato, ako aj vinifikácie v spolupráci s Poľnohospodárskou univerzitou v Aténách sú vynikajúce vína s vlastnosťami, ktoré možno pripísať osobitným charakteristikám vinohradov v našej oblasti. Tieto odrody sa dobre prispôsobili miestnym pestovateľským podmienkam. Vlastnosti bielych vín vyrábaných z muštových odrôd Viognier, Vidiano a bielej odrody Moschato zodpovedajú vlastnostiam bielych vín, ktoré sa opisujú v technickej dokumentácii týkajúcej sa zemepisného označenia „Evia“, a dokonca môžu byť ešte výraznejšie.

Z bielej odrody Moschato sa vyrába víno čírej žltozelenej farby so zlatými tónmi. Vôňa je komplexná s arómou ovocia a čerstvého hrozna, citrónov, pomarančov a kvetov iných citrusov, lupienkov ruže a medu. Telo je plné, ovocné s citrónovou kyslosťou a dlhou koncovkou.

Z odrody Viognier sa vyrába víno čírej žltozelenej farby so zelenými až zlatými tónmi. Vôňa je expresívna s veľmi intenzívnou arómou citrusov, kôstkového a tropického ovocia a je orámovaná vôňou kvetov citrónovníka a pomarančovníka. Chuť je bohatá, plná a ovocná s vyváženou kyslosťou a dlhou, komplexnou a plnou koncovkou.

Tieto odrody sa využívajú aj pri výrobe bielych vín (suché, polosuché, polosladké a sladké), ktoré spĺňajú súčasné trendy medzi spotrebiteľmi a sú mimoriadne komerčne zaujímavé. Môžu sa vinifikovať samostatne alebo v kombinácii s inými odporúčanými bielymi odrodami rastúcimi v tejto oblasti (Savatiano, Assyrtiko, Roditis).

3. Doplnenie muštovej odrody Viognier k odrodovému zloženiu červeného vína (suché, polosuché, polosladké, sladké) a objasnenie pomeru

Červené víno s CHZO „Evia“ (suché, polosuché, polosladké, sladké) sa vyrába z hrozna muštových odrôd Mandilaria (Kountoura Mavri), Vradyano, Agiorgitiko, Liatiko, Karampraimis, Ritino, Cabernet Sauvignon, Syrah, Grenache rouge a Merlot v akomkoľvek pomere. Odroda Viognier sa môže použiť v pomere do 10 % v kombinácii s inými odrodami.

Dôvod: Doplnili sa slová „v akomkoľvek pomere“ s cieľom objasniť odrodové zloženie výrobku. Pridaním odrody Viognier sa znížila kyslosť vyrábaných vín, čím sa zvyšuje kvalita vín s CHZO „Evia“. Ak sa biela odroda Viognier pestuje a vinifikuje spolu s modrými odrodami povolenými pre červené víno, získava vlastnosti prezretého sušeného čierneho ovocia so sviežou kyslosťou, plným olejovitým telom, robustnou štruktúrou a mäkkými zamatovými tanínmi, a to z toho dôvodu, že odroda Viognier je v čase zberu prezretá.

4. Doplnenie slov „v akomkoľvek pomere“ k odrodovému zloženiu ružového vína (suché, polosuché, polosladké a sladké)

Dôvod: Doplnili sa slová „v akomkoľvek pomere“ s cieľom objasniť odrodové zloženie výrobku.

5. Doplnenie odrody Vradyano do jednotného dokumentu

Odroda Vradyano bola doplnená do jednotného dokumentu pre všetky vína. Bola vynechaná omylom, hoci v špecifikácii výrobku uvedená bola.

6. Odstránenie požiadavky, že vinohrady by mali byť v nadmorskej výške viac ako 10 m

Konkrétne:

„Vymedzená oblasť na výrobu vín s CHZO ‚Evia‘ je oblasť, ktorá sa rozprestiera v rámci administratívnych hraníc územného celku (bývalej administratívnej jednotky) Evia.“

Dôvod: Terroir ostrova Evia je z časti ostrovný a z časti ovplyvnený horskou krajinou ostrova. Vinohrady sa tradične rozprestierali od mora až po úpätia troch veľkých pohorí – Dirfi, Telethrio a Ochi. Vo vinohradoch ležiacich pri mori sa vyrábajú vína s rovnakými kvalitatívnymi vlastnosťami ako vo vinohradoch, ktoré sa nachádzajú v nadmorskej výške viac ako 10 m či vo vnútrozemí. Je to spôsobené tým, že cez ne prefukuje morský vánok, ktorý od mora prúdi do vnútrozemia, kde sa odrazí od prirodzenej bariéry pohorí a prúdi naspäť. Oprávnenie používať CHZO „Evia“ by sa malo vzťahovať na vína vyrábané z hrozna pestovaného vo vinohradoch nachádzajúcich sa v rámci administratívnych hraníc územného celku Evia.

Bol zmenený bod s názvom Vymedzená oblasť.

7. Aktualizácia technickej dokumentácie týkajúcej sa CHZO „Evia“

S cieľom aktualizovať technickú dokumentáciu sa vykonali tieto zmeny špecifikácie výrobku a jednotného dokumentu:

a) zlepšenie opisu v bode s názvom Súvislosť so zemepisnou oblasťou;

b) doplnenie a nahradenie vnútroštátnych ustanovení o uplatniteľných požiadavkách a kontrolách týkajúcich sa vín s CHOP a CHZO;

c) zmena údajov príslušných kontrolných orgánov.

Zmeny sa vykonali v bodoch s názvom Súvislosť so zemepisnou oblasťou, Uplatniteľné požiadavky a Kontroly – údaje kontrolných orgánov a organizácií.

JEDNOTNÝ DOKUMENT

1. Názov (názvy)

Εύβοια (Evia)

2. Druh zemepisného označenia

CHZO – chránené zemepisné označenie

3. Kategórie vinohradníckych/vinárskych výrobkov

1. Víno

4. Opis vína (vín)

–

1. Suché biele víno

STRUČNÝ OPIS

Vzhľad: bledá citrónovozelená farba.

Vôňa: paleta vôní je zložená z intenzívnej arómy hrušiek, zelených jabĺk, melónu, ananásu, manga, marhúľ a broskýň s bielou dužinou.

Chuť: svieža citrónová chuť ohraničená ovocnou dochuťou. Ak sú vo víne prítomné muštové odrody Sauvignon Blanc, Viognier alebo Malagouzia, víno intenzívne vonia aj po grapefruite, limetke, mangu, mučenke jedlej a citrónovej tráve s odleskmi rastlín a čerstvo pokosenej trávy. Bohatá ovocná chuť s výraznou kyslosťou a komplexnou koncovkou.

— Minimálny celkový obsah alkoholu: 11,5 obj. %

— Minimálny prirodzený obsah alkoholu: 11,0 obj. %

— Celkový obsah cukru (g/l): maximálne 9,0

— Maximálna celková kyslosť: 7,5 v gramoch na liter, vyjadrená ako kyselina vínna

— Pokiaľ ide o maximálny obsah alkoholu, platia hodnoty uvedené v príslušných právnych predpisoch EÚ.

— Ak obsah cukru presahuje 4 g/l, uplatňujú sa pravidlá stanovené v časti B prílohy III k delegovanému nariadeniu Komisie (EÚ) 2019/33. Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11,5 Minimálna celková kyslosť 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 18 Maximálny celkový obsah oxidu siričitého (v miligramoch na liter) 200

2. Polosuché biele víno

STRUČNÝ OPIS

Vzhľad: bledozlatá farba so zelenými tónmi.

Vôňa: paleta vôní zahŕňa intenzívnu arómu ruží, liči, korenia, mäty, zázvoru, karamelu a korenín.

Chuť: bohatá a vláčna s intenzívnou kvetinovou a korenistou arómou. Vyvážená kyslosť príjemne kontrastuje s vláčnou chuťou a vytvára dlhú koncovku.

— Minimálny prirodzený obsah alkoholu: 11,0 obj. %

— Celkový obsah cukru (g/l): minimálne 4,5 – maximálne 17,5

— Maximálna celková kyslosť: 7,5 v gramoch na liter, vyjadrená ako kyselina vínna

— Pokiaľ ide o maximálny obsah alkoholu, platia hodnoty uvedené v príslušných právnych predpisoch EÚ.

— Ak obsah cukru presahuje 12 g/l, uplatňujú sa pravidlá stanovené v časti B prílohy III k delegovanému nariadeniu Komisie (EÚ) 2019/33.

— Maximálny povolený obsah oxidu siričitého je 250 miligramov na liter v prípade bielych vín s obsahom cukru vyjadreným ako súčet glukózy a fruktózy, ktorý je najmenej 5 gramov na liter [v súlade s výnimkou uvedenou v časti B prílohy I k delegovanému nariadeniu Komisie (EÚ) 2019/934]. Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11,5 Minimálna celková kyslosť 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 18 Maximálny celkový obsah oxidu siričitého (v miligramoch na liter) 250

3. Polosladké biele víno

STRUČNÝ OPIS

Vzhľad: žltozelená farba, ktorá zrením môže prechádzať do zlatej so strednou intenzitou.

Vôňa: paleta vôní je komplexná s tónmi melóna, ananásu, broskýň, marhúľ a citrusových kvetov.

Chuť: ovocná chuť s rovnakými aromatickými vlastnosťami ako vôňa. Stredne plná chuť.

— Minimálny prirodzený obsah alkoholu: 11,0 obj. %

— Celkový obsah cukru (g/l): minimálne 12,5 – maximálne 45

— Maximálna celková kyslosť: 7,5 v gramoch na liter, vyjadrená ako kyselina vínna

— Pokiaľ ide o maximálny obsah alkoholu, platia hodnoty uvedené v príslušných právnych predpisoch EÚ.

— Maximálny povolený obsah oxidu siričitého je 250 miligramov na liter v prípade bielych vín s obsahom cukru vyjadreným ako súčet glukózy a fruktózy, ktorý je najmenej 5 gramov na liter [v súlade s výnimkou uvedenou v časti B prílohy I k delegovanému nariadeniu Komisie (EÚ) 2019/934]. Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11,5 Minimálna celková kyslosť 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 18 Maximálny celkový obsah oxidu siričitého (v miligramoch na liter) 250

4. Sladké biele víno

STRUČNÝ OPIS

Vzhľad: žiarivá zlatá farba.

Vôňa: paleta vôní je zložená z komplexných koncentrovaných aróm ruží, medu, kvetov pomarančovníka a byliniek s odleskmi maslového cukríka. Arómy sa rozvíjajú so zrením a tvoria ich hrozienka, sladké koreniny, čokoláda, karamel a lieskový orech.

Chuť: pomerne sladká chuť podporená dobrou kyslosťou; veľmi intenzívne arómy ruží, medu, broskýň, karamelu a masla.

Zamatová textúra a dobre štruktúrovaná dlhá koncovka.

— Minimálny prirodzený obsah alkoholu: 11,0 obj. %

— Celkový obsah cukru (g/l): minimálne 45

— Maximálna celková kyslosť: 7,5 v gramoch na liter, vyjadrená ako kyselina vínna

— Pokiaľ ide o maximálny obsah alkoholu, platia hodnoty uvedené v príslušných právnych predpisoch EÚ.

— Maximálny povolený obsah oxidu siričitého je 250 miligramov na liter v prípade bielych vín s obsahom cukru vyjadreným ako súčet glukózy a fruktózy, ktorý je najmenej 5 gramov na liter [v súlade s výnimkou uvedenou v časti B prílohy I k delegovanému nariadeniu Komisie (EÚ) 2019/934]. Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11,5 Minimálna celková kyslosť 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 18 Maximálny celkový obsah oxidu siričitého (v miligramoch na liter) 250

5. Suché červené víno

STRUČNÝ OPIS

Vzhľad: sýta rubínová farba, ktorá sa zrením môže zmeniť na červenú alebo tehlovočervenú, s fialovými tónmi.

Vôňa: paleta vôní zahŕňa arómy s intenzívnym a komplexným buketom sliviek, čerešní, višní, moruše, marhúľ, korenín a korenia a vyváženými arómami typickými pri zrení v sude.

Chuť: bohatá a korenistá chuť so zamatovými tanínmi a dobrou kyslosťou. Zamatová textúra a dlhá koncovka.

— Minimálny celkový obsah alkoholu: 12,0 obj. %

— Minimálny prirodzený obsah alkoholu: 11,5 obj. %

— Celkový obsah cukru (g/l): maximálne 9,0

— Maximálna celková kyslosť: 7,0 v gramoch na liter, vyjadrená ako kyselina vínna

— Pokiaľ ide o maximálny obsah alkoholu, platia hodnoty uvedené v príslušných právnych predpisoch EÚ.

— Ak obsah cukru presahuje 4 g/l, uplatňujú sa pravidlá stanovené v časti B prílohy III k delegovanému nariadeniu Komisie (EÚ) 2019/33. Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 12,0 Minimálna celková kyslosť 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 20 Maximálny celkový obsah oxidu siričitého (v miligramoch na liter) 150

6. Polosuché červené víno

STRUČNÝ OPIS

Vzhľad: sýta rubínová farba, ktorá sa zrením môže zmeniť na červenú alebo tehlovočervenú, s fialovými tónmi.

Vôňa: paleta vôní zahŕňa arómy moruše, sliviek, čerešní a jahôd.

Chuť: stredne plné telo, jemne sladké s jemnými tanínmi. Stredne dlhá koncovka.

— Minimálny prirodzený obsah alkoholu: 11,5 obj. %

— Celkový obsah cukru (g/l): minimálne 4,5 – maximálne 17,5

— Maximálna celková kyslosť: 7,0 v gramoch na liter, vyjadrená ako kyselina vínna

— Pokiaľ ide o maximálny obsah alkoholu, platia hodnoty uvedené v príslušných právnych predpisoch EÚ.

— Ak obsah cukru presahuje 12 g/l, uplatňujú sa pravidlá stanovené v časti B prílohy III k delegovanému nariadeniu Komisie (EÚ) 2019/33.

— Maximálny povolený obsah oxidu siričitého je 200 miligramov na liter v prípade červených vín s obsahom cukru vyjadreným ako súčet glukózy a fruktózy, ktorý je najmenej 5 gramov na liter [v súlade s výnimkou uvedenou v časti B prílohy I k delegovanému nariadeniu Komisie (EÚ) 2019/934]. Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 12,0 Minimálna celková kyslosť 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 20 Maximálny celkový obsah oxidu siričitého (v miligramoch na liter) 200

7. Polosladké červené víno

STRUČNÝ OPIS

Vzhľad: sýta rubínová farba, ktorá sa zrením môže zmeniť na červenú alebo tehlovočervenú, s fialovými tónmi.

Vôňa: paleta vôní zahŕňa arómy moruše, sliviek, čerešní a jahôd.

Chuť: stredne plné telo s výraznou sladkosťou. Stredne dlhá sladká koncovka.

— Minimálny prirodzený obsah alkoholu: 11,5 obj. %

— Celkový obsah cukru (g/l): minimálne 12,5 – maximálne 45

— Maximálna celková kyslosť: 7,0 v gramoch na liter, vyjadrená ako kyselina vínna

— Pokiaľ ide o maximálny obsah alkoholu, platia hodnoty uvedené v príslušných právnych predpisoch EÚ.

— Maximálny povolený obsah oxidu siričitého je 200 miligramov na liter v prípade červených vín s obsahom cukru vyjadreným ako súčet glukózy a fruktózy, ktorý je najmenej 5 gramov na liter [v súlade s výnimkou uvedenou v časti B prílohy I k delegovanému nariadeniu Komisie (EÚ) 2019/934]. Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 12 Minimálna celková kyslosť 3,5 Maximálny obsah prchavých kyselín (v miliekvivalentoch na liter) 20 Maximálny celkový obsah oxidu siričitého (v miligramoch na liter) 200

8. Sladké červené víno

STRUČNÝ OPIS

Vzhľad: sýta rubínová farba, ktorá sa zrením môže zmeniť na červenú alebo tehlovočervenú, s fialovými tónmi.

Vôňa: paleta vôní zahŕňa komplexné arómy sliviek, moruše, višní, horkej čokolády a vanilky.

Chuť: sladká chuť s mäkkými tanínmi, dobrou kyslosťou a arómami sliviek, čučoriedok, čerešňového džemu a vanilky. Dlhá sladká koncovka.

— Minimálny prirodzený obsah alkoholu: 11,5 obj. %

— Celkový obsah cukru (g/l): minimálne 45

— Maximálna celková kyslosť: 7,5 v gramoch na liter, vyjadrená ako kyselina vínna

— Pokiaľ ide o maximálny obsah alkoholu, platia hodnoty uvedené v príslušných právnych predpisoch EÚ.

— Maximálny povolený obsah oxidu siričitého je 200 miligramov na liter v prípade červených vín s obsahom cukru vyjadreným ako súčet glukózy a fruktózy, ktorý je najmenej 5 gramov na liter [v súlade s výnimkou uvedenou v časti B prílohy I k delegovanému nariadeniu Komisie (EÚ) 2019/934]. Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 12,0 Minimálna celková kyslosť 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 20 Maximálny celkový obsah oxidu siričitého (v miligramoch na liter) 200

9. Suché ružové víno

STRUČNÝ OPIS

Vzhľad: rozsiahla paleta farieb od stredne intenzívnej lososovej po intenzívnu ružovú s fialovými tónmi.

Vôňa: paleta vôní zahŕňa arómy jahôd, granátového jablka a čerešní typu „picota“.

Chuť: svieža ovocná chuť s arómami jahôd a granátového jablka; svieža kyslosť s korenistým charakterom červenej papriky. Dlhá koncovka.

— Minimálny celkový obsah alkoholu: 11,5 obj. %

— Minimálny prirodzený obsah alkoholu: 11,0 obj. %

— Celkový obsah cukru (g/l): maximálne 9,0

— Maximálna celková kyslosť: 7,5 v gramoch na liter, vyjadrená ako kyselina vínna

— Pokiaľ ide o maximálny obsah alkoholu, platia hodnoty uvedené v príslušných právnych predpisoch EÚ.

— Ak obsah cukru presahuje 4 g/l, uplatňujú sa pravidlá stanovené v časti B prílohy III k delegovanému nariadeniu Komisie (EÚ) 2019/33. Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11,5 Minimálna celková kyslosť 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 18 Maximálny celkový obsah oxidu siričitého (v miligramoch na liter) 200

10. Polosuché ružové víno

STRUČNÝ OPIS

Vzhľad: rozsiahla paleta farieb od stredne intenzívnej lososovej po intenzívnu ružovú s fialovými tónmi.

Vôňa: paleta vôní zahŕňa arómy jahôd a čerešní.

Chuť: svieža ovocná chuť s arómami jahôd a jemne sladkou chuťou. Stredne dlhá koncovka.

— Minimálny prirodzený obsah alkoholu: 11,0 obj. %

— Celkový obsah cukru (g/l): minimálne 4,5 – maximálne 17,5

— Maximálna celková kyslosť: 7,5 v gramoch na liter, vyjadrená ako kyselina vínna

— Pokiaľ ide o maximálny obsah alkoholu, platia hodnoty uvedené v príslušných právnych predpisoch EÚ.

— Ak obsah cukru presahuje 12 g/l, uplatňujú sa pravidlá stanovené v časti B prílohy III k delegovanému nariadeniu Komisie (EÚ) 2019/33.

— Maximálny povolený obsah oxidu siričitého je 250 miligramov na liter v prípade ružových vín s obsahom cukru vyjadreným ako súčet glukózy a fruktózy, ktorý je najmenej 5 gramov na liter [v súlade s výnimkou uvedenou v časti B prílohy I k delegovanému nariadeniu Komisie (EÚ) 2019/934]. Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11,5 Minimálna celková kyslosť 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 18 Maximálny celkový obsah oxidu siričitého (v miligramoch na liter) 250

11. Polosladké ružové víno

STRUČNÝ OPIS

Vzhľad: rozsiahla paleta farieb od stredne intenzívnej lososovej po intenzívnu ružovú s fialovými tónmi.

Vôňa: paleta vôní zahŕňa arómy jahôd a čerešní.

Chuť: svieža ovocná chuť s arómami jahôd a dobrou sladkosťou. Stredne dlhá koncovka.

— Minimálny prirodzený obsah alkoholu: 11,0 obj. %

— Celkový obsah cukru (g/l): minimálne 12,5 – maximálne 45

— Maximálna celková kyslosť: 7,5 v gramoch na liter, vyjadrená ako kyselina vínna

— Pokiaľ ide o maximálny obsah alkoholu, platia hodnoty uvedené v príslušných právnych predpisoch EÚ.

— Maximálny povolený obsah oxidu siričitého je 250 miligramov na liter v prípade ružových vín s obsahom cukru vyjadreným ako súčet glukózy a fruktózy, ktorý je najmenej 5 gramov na liter [v súlade s výnimkou uvedenou v časti B prílohy I k delegovanému nariadeniu Komisie (EÚ) 2019/934]. Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11,5 Minimálna celková kyslosť 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 18 Maximálny celkový obsah oxidu siričitého (v miligramoch na liter) 250

12. Sladké ružové víno

STRUČNÝ OPIS

Vzhľad: rozsiahla paleta farieb od stredne intenzívnej lososovej po intenzívnu ružovú s fialovými tónmi.

Vôňa: paleta vôní zahŕňa arómy jahôd a čerešní.

Chuť: ovocná sladká chuť s arómami jahôd. Stredne dlhá koncovka.

— Minimálny prirodzený obsah alkoholu: 11,0 obj. %

— Celkový obsah cukru (g/l): minimálne 45

— Maximálna celková kyslosť: 7,5 v gramoch na liter, vyjadrená ako kyselina vínna

— Pokiaľ ide o maximálny obsah alkoholu, platia hodnoty uvedené v príslušných právnych predpisoch EÚ.

— Maximálny povolený obsah oxidu siričitého je 250 miligramov na liter v prípade ružových vín s obsahom cukru vyjadreným ako súčet glukózy a fruktózy, ktorý je najmenej 5 gramov na liter [v súlade s výnimkou uvedenou v časti B prílohy I k delegovanému nariadeniu Komisie (EÚ) 2019/934]. Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11,5 Minimálna celková kyslosť 3,5 v gramoch na liter, vyjadrená ako kyselina vínna Maximálny obsah prchavých kyselín (v miliekvivalentoch na liter) 18 Maximálny celkový obsah oxidu siričitého (v miligramoch na liter) 250

5. Vinárske výrobné postupy

5.1. Osobitné enologické postupy

1. Výroba červeného vína

Enologické obmedzenia

Červené víno s CHZO „Evia“ sa vyrába s použitím tradičných metód výroby červeného vína. Ak sa pridá odroda Viognier v pomere do 10 %, vinifikuje sa spolu s ďalšími odrodami s použitím tradičných metód výroby červeného vína.

2. Výroba ružového vína

Enologické obmedzenia

Ružové víno s CHZO „Evia“ sa vyrába s použitím najnovšej technológie výroby ružového vína. Teplota počas alkoholového kvasenia nesmie prekročiť 20 °C.

3. Osobitné enologické postupy používané pri výrobe vína

Osobitný enologický postup

Pri výrobe suchého, polosladkého a sladkého vína sa povoľuje úprava obsahu zvyškového cukru v súlade s uplatniteľnými ustanoveniami [časť D prílohy I k delegovanému nariadeniu Komisie (EÚ) 2019/934].

4. Systémy vedenia viniča

Pestovateľský postup

Používa sa kordónové vedenie viniča alebo vedenie Gobelet a použitý spôsob rezu závisí od odrody.

5. Výroba bieleho vína

Enologické obmedzenia

Biele víno s CHZO „Evia“ sa vyrába s použitím najnovšej technológie výroby bieleho vína. Teplota počas alkoholového kvasenia nesmie prekročiť 20 °C.

5.2. Maximálne výnosy

1. Maximálny hektárový výnos v hektolitroch konečného výrobku

96 hektolitrov na hektár

2. Maximálny hektárový výnos v kilogramoch hrozna

12 000 kilogramov hrozna na hektár

6. Vymedzená zemepisná oblasť

Vymedzená oblasť na výrobu vín s CHZO „Evia“ je oblasť, ktorá sa rozprestiera v rámci administratívnych hraníc územného celku (bývalej administratívnej jednotky) Evia.

7. Hlavné muštové odrody

Cabernet Sauvignon N

Grenache Blanc B

Grenache Rouge N

Merlot N

Sauvignon Blanc B

Syrah N

Viognier B

Agiorgitiko N

Aidani Aspro B

Vradyano N

Karampraimis N

Liatiko N

Malagouzia B

Mandilaria Aspri B

Monemvassia B – Monovassia, Monomvassitiko

Moschato Aspro B

Moschofilero N – Mavrofilero

Ritino N

Roditis Rs – Alepou

Savatiano Β – Doumprena Aspri, Kountoura Aspri, Perachoritiko, Sakeiko

8. Opis súvislostí

8.1. Historické, kultúrne, spoločenské a hospodárske súvislosti

A) Historické súvislosti

Ako sa uvádza v epose Iliada, vinohradníctvo v tomto regióne bolo dobre rozvinuté už za čias Homéra. Starodávny názov ostrova Evia (Euboea) bol Abantis a bol odvodený z pomenovania jeho obyvateľov. Abantes bol prvý prehistorický grécky kmeň, ktorý sa usadil na ostrove Evia, najmä v okolí Halkidy (Chalcis) a Eretrie, niekedy v rokoch 2100 až 1900 pred n. l. Podľa mytológie bol kmeň Abantes pomenovaný po nymfe Aba. Jeho príslušníci boli bojachtiví a bojovní a okrem iného sa zapojili aj do Trójskej vojny pod vedením kráľa Elefénora. Veľký poet Homér opakovane označil celý ostrov Evia a aj niektoré jeho časti, napríklad Istaia, za oblasti pestovania hrozna.

Theognis z Megary (784, 892) v tomto úryvku ospevuje staroveké vinohradnícke tradície na ostrove Evia:

„ηλθον δ’ Ευβοιης απελοειν πεδιον... και Ληλαντου δ’αγαθον κειρεται οινοπεδου“.

Preklad: „Prišiel som na ostrov Evia, kde sa pestuje veľa viniča. V krásnom Lilantie sa vyrába veľké množstvo vína.“

Vinič sa tradične pestoval aj vo vinohradoch v regióne Karystia, ale táto tradícia sa postupom času vytratila. Vinohrady zohrávali vedúcu úlohu v hospodárstve tejto oblasti najmä v druhej polovici 20. storočia. Obchodníci z Karystie predávali hroznový mušt z tejto oblasti na trhoch vo Volose a v Solúne. V prístave Karystos sa na veľké plachetnice nakladali tisíce drevených sudov plných muštu.

Geograf Stephan Byzantský v šiestom storočí nášho letopočtu opísal Kymi na ostrove Evia ako mesto, ktoré bolo v dobe západnej vlády (1204 – 1470) známe aj ako prístav (Porto Chimi).

Ku koncu obdobia osmanskej nadvlády sa mesto Kymi hospodársky rozvíjalo najmä vďaka výrobe vína a obchodovaniu s ním. Mesto bolo do veľkej miery zničené počas vojny za nezávislosť v roku 1821, do ktorej sa aktívne zapojilo. Po vyhlásení nezávislosti sa stalo hlavným mestom regiónu Karystia. Od 30. rokov 19. storočia až do konca 19. storočia bolo hospodárstvo Kymi na svojom vrchole vďaka obchodovaniu s lokálne vyrobenými poľnohospodárskymi výrobkami (víno, olej, hodváb), ako aj s uhlím. Bohatstvo priniesol mestu Kymi najmä vývoz vína do Francúzska.

B) Kultúrne, spoločenské a hospodárske súvislosti

Vinič a víno sú od nepamäti neoddeliteľne späté s kultúrnym, spoločenským a hospodárskym životom miestnych obyvateľov. Toto prepojenie pretrváva dodnes, o čom svedčia podujatia a konferencie organizované na propagáciu vína, ako aj miestnych kultúrnych tradícií.

Konkrétne na ostrove Evia sú dnes tri rôzne „vínne cesty“, ktoré križujú celý ostrov a zahŕňajú všetkých 17 vinárskych podnikov pôsobiacich na ostrove.

Okrem toho sa vinárske podniky ostrova zúčastňujú na všetkých európskych podujatiach na propagáciu vína, ako sú podujatia „otvorených dverí“ či európsky deň vínneho cestovného ruchu.

Víno zohráva dôležitú úlohu aj v hospodárstve ostrova ako dominantný výrobok v odvetví poľnohospodárstva a remeselnej výroby, ako aj v cestovnom ruchu vo forme vínneho cestovného ruchu.

8.2. Zemepisné prostredie a zemepisný pôvod

Vína s CHZO „Evia“ sa vyrábajú v rámci administratívnych hraníc územného celku Evia (pozri mapu).

Ostrov Evia je druhý najväčší grécky ostrov a šiesty najväčší ostrov v Stredozemnom mori. Rozprestiera sa pozdĺž severovýchodného pobrežia stredného Grécka (Sterea Ellada), od Malijského zálivu k pobrežiu Atiky, a od pevniny ho oddeľuje Evijský záliv. Severné a severovýchodné pobrežie ostrova hraničí s Egejským morom.

Ostrov Evia je rozdelený na malé, prirodzene izolované oblasti navzájom oddelené vysokými a strmými pohoriami, ktoré sa rozprestierajú na väčšine územia ostrova: pohorie Telethrio na severe, pohorie Dirfi v centrálnej časti ostrova a pohorie Ochi na juhu. Medzi nimi sa nachádzajú úrodné pláne, ako sú Psachna a Lilantio, malé údolia a pásy pobrežia s jaskyňami a zátokami (zálivy Karystos, Styra atď.).

23°48’56.14" v. z. d.

38°33’42.68" s. z. š.

Rozloha: 3 661,64 km2

Reliéf

Oblasť je rozlohou veľká, s rozmanitými pôdami a terénom. Obrábané vinohrady začínajú v nadmorskej výške 10 m a najvyššie položené vinohrady sú vo výške 600 m na pohorí Dirfi (1 745 m). Vinič sa tradične vysádzal na najúrodnejších planinách, ale v súčasnosti sa pestuje na strmých svahoch z dôvodu lepšieho odvodnenia a vystavenia slnku. Väčšina vinohradov sa nachádza na svahoch.

Pôda

Z geologického hľadiska je ostrov Evia pokračovaním Atiky. Pôdu tvoria najmä bridlice a nachádza sa tu mnoho geologických formácií. Zdá sa, že na ostrove prebiehala aj intenzívna vulkanická činnosť počas štvrtohôr v kenozoiku, keď sa ostrov oddelil od pevniny.

Pôdy sú rozmanitého rázu od piesčitých, cez hlinito-piesčité, hlinité, piesčito-ílovité až po ílovité. Vinohrady na nachádzajú na stredne zrnitej pôde (piesčito-hlinitej, piesčito-hlinito-ílovitej) s neutrálnym pH a malým obsahom uhličitanu vápenatého.

Klíma

Podľa meteorologických údajov má oblasť stredomorskú klímu. Celková priemerná ročná teplota je 18,4 °C. Teplota v letných mesiacoch dosahuje 24,9 °C a v zime 10,5 °C. Priemerná maximálna teplota sa dosahuje v júli a minimálna teplota v januári.

Priemerný úhrn zrážok je približne 600 mm a ich rozloženie je typické pre stredomorskú klímu, t. j. väčšie množstvo zrážok od októbra do apríla. Miera potenciálnej evapotranspirácie je rovnaká ako úroveň úhrnu zrážok v zimných mesiacoch, ale vyššia počas vegetačného cyklu. V oblasti prevládajú silné severovýchodné vetry, a to najmä v zime, kým na jar a v lete sú vetry slabé až stredne silné.

8.3. Údaje o výrobku

Klíma, pôdne typy, pestované muštové odrody a použité poľnohospodárske a vinárske výrobné postupy prispievajú ku kvalitatívnym vlastnostiam vín s CHZO „Evia“.

Biele vína majú bledozelenú farbu, niekedy so žltkastými odtieňmi. Aromatický profil tvoria arómy citrusov, kvetín a dozretého ovocia. Je to spôsobené špecifickými vlastnosťami použitých odrôd a oblasťou, v ktorej sa pestujú, keďže profil sa mení v závislosti od lokality a typu pôdy. Vyznačujú sa aj dobrou hlbokou chuťou a koncovkou, ktorá závisí od použitých odrôd a optimálneho dozrievania v danej oblasti.

Ružové vína vynikajú svojou širokou paletou farieb a jasnými alebo intenzívnymi odleskmi v závislosti od použitých odrôd a oblasti, kde sa pestujú. Majú aj výrazný buket, ktorému dominujú kvety a červené ovocie. Všetky druhy ružového vína (suché, polosuché, polosladké a sladké) sú výborne vyvážené najmä vďaka ich dobrej kyslosti.

Červené vína sa vyznačujú intenzívnou sýtočervenou farbou s tmavofialovými tónmi, keď sú mladé, a tehlovočervenými tónmi, keď vyzrievajú niekoľko rokov, ako aj širokou paletou vôní s tónmi čiernych ríbezlí, čerešní, čierneho ovocia a s korenistným odleskom. Majú plnú chuť s jemnými tanínmi a silnú, dlhotrvajúcu ovocnú dochuť.

Vína s CHZO „Evia“ získali ocenenia na medzinárodných súťažiach (Le Challenge International du Vin, Francúzsko; Decanter, Londýn, Spojené kráľovstvo; AWC, Viedeň; IWSC, Londýn, Spojené kráľovstvo; TEXSOM International Wine Awards, Spojené štáty; Sommeliers Choice Awards, Spojené kráľovstvo; SMV international wine championship, Kanada).

8.4. Príčinný vzťah

Jedinečnosť vín s CHZO „Evia“ je daná špecifickými charakteristikami danej oblasti (pôda, klíma, vplyv vetrov v letnom období) v kombinácii s pestovanými odrodami a použitými pestovateľskými postupmi.

Vymedzená zemepisná oblasť výroby vín s CHZO „Evia“ sa vyznačuje širokou škálou pôdnych a klimatických podmienok, ktoré sú obzvlášť priaznivé pre dozrievanie mnohých muštových odrôd. Z dôvodu klímy prevládajú na planinách biele odrody, kým na svahoch troch pohorí (pohorie Telethrio na severe, pohorie Dirfi v centrálnej časti ostrova a pohorie Ochi na juhu) sa pestujú prevažne modré muštové odrody.

Veterné podmienky sú osobitným znakom tejto oblasti, ktorá hraničí s Evijským zálivom na západe a s Egejským morom na východe. Vlhký vzduch od mora naráža do pohorí a prudko stúpa, čo spôsobuje zmenu teploty a spätné prúdenie vetra. V dôsledku toho sú na celom ostrove, najmä počas fázy začiatku dozrievania, priaznivé veterné podmienky a dobrý teplotný rozdiel medzi dňom a nocou (do 10 stupňov).

Vysoká kvalita vín vyrábaných na ostrove Evia je daná najmä rozmanitosťou typov pôd v tejto oblasti – od piesčitých, cez hlinito-piesčité, hlinité, piesčito-ílovité až po ílovité pôdy.

Vzhľadom na makroklimatické podmienky v oblasti pôvodu a vzájomné pôsobenie topografických a pôdnych faktorov majú vína vyrobené z bielych a ružových muštových odrôd atribúty, ktoré sú typické pre miesto, kde sa dané odrody pestujú. Muštové odrody Sauvignon Blanc, Moschato a Malagouzia dozrievajú v druhej augustovej dekáde, odrody Assyrtiko a Viognier v tretej augustovej dekáde a odrody Roditis a Savatiano v druhej polovici septembra. Vína vyrobené z odrody Sauvignon Blanc majú ovocnú arómu, najmä broskýň, a mierne zelený charakter. Značne sa však líšia v závislosti od vinohradu, vďaka čomu má výrobca vína ešte väčšie možnosti výberu. Napríklad ťažšie pôdy zvyšujú zelený charakter, kým ľahšie pôdy zvyšujú arómy zrelého ovocia. Z odrody Malagouzia sa zvyčajne vyrábajú vína s intenzívnym kvetinovým buketom a kombináciou s inými odrodami sa výrazne obohacuje paleta vôní. Okrem toho v oblastiach, kde hrozno dozrieva neskôr, sa z odrôd Malagouzia, Aidani Aspro a Athiri môžu vyrábať vína s buketom citrusového ovocia, ktoré majú bohatú a dlhotrvajúcu chuť. Vína vyrobené z odrody Assyrtiko majú plné telo a štruktúru, vysokú kyslosť a charakteristickú kvetinovú až citrusovú arómu. Ak sa biela odroda Moschato pestuje na hlinito-piesčitej, hlinitej alebo piesčito-hlinitej pôde, víno vyrobené z tejto odrody má komplexnú arómu ovocia a čerstvého hrozna, citrónov, pomarančov a kvetov iných citrusov, lupienkov ruže a medu. Telo je plné, ovocné s citrónovou kyslosťou a dlhou koncovkou.

Z bielej odrody Viognier sa vyrábajú vína s veľmi intenzívnou arómou citrusov, kôstkového a tropického ovocia, orámovanou vôňou kvetov citrónovníka a pomarančovníka. Telo je bohaté, plné a ovocné s vyváženou kyslosťou a dlhotrvajúcou, komplexnou a plnou koncovkou.

Osobitá mikroklíma ostrova Evia a jej vplyv na vyrábané vína sú veľmi zjavné aj v prípade červených vín. Typickým príkladom je viacúčelová úžitkovosť muštovej odrody Syrah, z ktorej sa môžu vyrábať kvalitné červené aj ružové vína. Odroda Syrah sa preto používa v širšom regióne ostrova Evia na výrobu vín s intenzívnym aromatickým charakterom a koncentráciou aróm v závislosti od oblasti, v ktorej sa vinohrad nachádza. Vo vinohradoch s ílovito-piesčitou pôdou sa vyrábajú vína s delikátnou arómou, kým vína vyrobené z hrozna dopestovaného na pôde s vysokým podielom ílu a menším podielom uhličitanu vápenatého sa vyznačujú výrazným fenolickým charakterom. Ak sa biela odroda Viognier pestuje a vinifikuje spolu s modrými odrodami pestovanými v danej oblasti, a najmä s odrodou Syrah, odroda Viognier dozrieva skôr ako odroda Syrah. Hrozno odrody Viognier je preto v čase zberu prezreté. Vďaka tejto kombinácii či koordinácii majú červené vína charakteristiky prezretého čierneho ovocia so sviežou kyslosťou. V zásade platí, že vinifikácia spolu s odrodou Viognier dáva vínu plné, olejovité telo, robustnú štruktúru a mäkké zamatové taníny.

Vzhľadom na makroklimatické podmienky v oblasti pôvodu a vzájomné pôsobenie topografických a pôdnych faktorov majú vína vyrobené z modrých muštových odrôd atribúty, ktoré sú typické pre miesto, kde sa dané odrody pestujú. Pri pestovaní odrôd Mandilaria (Kountoura Mavri), Vradyano, Karampraimis, Ritino, Cabernet Sauvignon, Grenache rouge a Merlot sa v maximálnej miere využívajú osobitné klimatické a morfologické podmienky na výrobu komplexných vín s dobrým fenolickým potenciálom, zaguľatenými mäkkými tanínmi a bohatou chuťou.

Ružové vína vyrobené najmä z odrôd Mandilaria (Kountoura Mavri), Vradyano, Karampraimis, Ritino, Cabernet Sauvignon, Grenache rouge, Merlot a Syrah pestovaných vo vinohradoch blízko morského pobrežia sa vyznačujú sýtoružovou farbou s intenzívnou komplexnou arómou červeného ovocia a plnou chuťou, pretože tieto podmienky im umožňujú veľmi dobré dozrievanie. Naopak ak sa tieto odrody pestujú na neúrodných svahoch vo vnútrozemí, dozrievajú neskoro a víno z nich vyrobené má bledoružovú farbu, sviežu vôňu a charakteristickú kyslosť.

9. Iné základné požiadavky (balenie, označovanie, iné požiadavky)

Výnimky

Právny rámec:

právne predpisy EÚ

Druh ďalšej podmienky:

Výnimka pre výrobu vo vymedzenej zemepisnej oblasti

Opis podmienky:

Článok 5 ods. 1 delegovaného nariadenia Komisie (EÚ) 2019/33, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o žiadosti o ochranu označení pôvodu, zemepisných označení a tradičných pojmov v sektore vinohradníctva a vinárstva, námietkové konanie, obmedzenie používania, zmeny špecifikácií výrobkov, zrušenie ochrany a označovanie a obchodnú úpravu.

Výnimky

Právny rámec:

vnútroštátne právne predpisy

Druh ďalšej podmienky:

Výnimka pre výrobu vo vymedzenej zemepisnej oblasti

Opis podmienky:

V článku 4 písm. c) spojeného ministerského rozhodnutia č. 392169 z 20. októbra 1999 o všeobecných pravidlách používania pojmu „vidiecke víno“ na opis stolového vína (grécky úradný vestník č. 1985, zväzok 2, 8. novembra 1999) v znení zmien zavedených spojeným ministerským rozhodnutím č. 321813 z 29. augusta 2007 (grécky úradný vestník č. 1723, zväzok 2, 29. augusta 2007) sa uvádza:

„Stolové vína, ktoré sa môžu označovať pojmom ‚vidiecke víno‘ so zemepisným označením regiónu, administratívnej jednotky alebo vinárskej oblasti menšej ako administratívna jednotka, sa vyrábajú vo vinárskych podnikoch nachádzajúcich sa v danej administratívnej jednotke alebo v priľahlých administratívnych jednotkách.“ Konkrétne vína s CHZO „Evia“ sa môžu vyrábať vo vinárskych podnikoch nachádzajúcich sa v územnom celku (bývalá administratívna jednotka) Evia alebo v susednom územnom celku (bývalá administratívna jednotka) Viotia.

Ďalšie ustanovenia týkajúce sa označovania vín

Právny rámec:

právne predpisy EÚ

Druh ďalšej podmienky:

dodatočné ustanovenia týkajúce sa označovania

Opis podmienky:

A) Pojmy týkajúce sa určitých výrobných metód

Článok 53 ods. 1, 2 a 6 delegovaného nariadenia Komisie (EÚ) 2019/33, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o žiadosti o ochranu označení pôvodu, zemepisných označení a tradičných pojmov v sektore vinohradníctva a vinárstva, námietkové konanie, obmedzenie používania, zmeny špecifikácií výrobkov, zrušenie ochrany a označovanie a obchodnú úpravu.

Ďalšie ustanovenia týkajúce sa označovania vín

Právny rámec:

vnútroštátne právne predpisy

Druh ďalšej podmienky:

dodatočné ustanovenia týkajúce sa označovania

Opis podmienky:

A) Pojmy týkajúce sa určitých výrobných metód

V článkoch 3 a 4 ministerského rozhodnutia č. 280557 z 9. júna 2005 o vymedzení obdobia zrenia, fľašového vyzrievania a uvádzania na trh vín s označením pôvodu najvyššej kvality a vidieckych vín, ako aj o vymedzení označení používaných na ich etiketách, týkajúcich sa výrobného spôsobu alebo postupu (grécky úradný vestník č. 818, zväzok 2, 15. júna 2005), sú uvedené pravidlá použitia týchto označení:

— „ΝΕΟΣ ΟΙΝΟΣ“ alebo „ΝΕΑΡΟΣ ΟΙΝΟΣ“ (MLADÉ VÍNO)

— „ΩΡΙΜΑΝΣΗ ΣΕ ΒΑΡΕΛΙ“ alebo „ΩΡΙΜΑΣΕ ΣΕ ΒΑΡΕΛΙ“ (ŠKOLENÉ V DREVENEJ NÁDOBE)

— „ΠΑΛΑΙΩΜΕΝΟΣ ΣΕ ΒΑΡΕΛΙ“ alebo „ΠΑΛΑΙΩΣΗ ΣΕ ΒΑΡΕΛΙ“ (ZREJÚCE V DREVENEJ NÁDOBE)

— „ΟΙΝΟΠΟΙΗΘΗΚΕ ΚΑΙ ΩΡΙΜΑΣΕ ΣΕ ΒΑΡΕΛΙ“ alebo „ΟΙΝΟΠΟΙΗΣΗ ΚΑΙ ΩΡΙΜΑΝΣΗ ΣΕ ΒΑΡΕΛΙ“ (VINIFIKOVANÉ A ŠKOLENÉ V DREVENEJ NÁDOBE)

— „ΟΙΝΟΠΟΙΗΣΗ ΣΕ ΒΑΡΕΛΙ“ alebo „ΟΙΝΟΠΟΙΗΘΗΚΕ ΣΕ ΒΑΡΕΛΙ“ (VINIFIKOVANÉ V DREVENEJ NÁDOBE)

B) Uvádzanie ročníka na etikete

Ak je na etikete vína uvedené označenie „ΝΕΟΣ ΟΙΝΟΣ“ alebo „ΝΕΑΡΟΣ ΟΙΝΟΣ“ („MLADÉ VÍNO“), je povinné uviesť ročník vína podľa článku 1 ods. 2 ministerského rozhodnutia č. 280557 z 9. júna 2005 o vymedzení obdobia zrenia, fľašového vyzrievania a uvádzania na trh vín s označením pôvodu najvyššej kvality a vidieckych vín, ako aj o vymedzení označení používaných na ich etiketách, týkajúcich sa výrobného spôsobu alebo postupu (grécky úradný vestník č. 818, zväzok 2, 15. júna 2005).

C) Tradičné pojmy

— Tradičné pojmy podľa ministerského rozhodnutia č. 235309 zo 7. februára 2002 o schválení tradičných pojmov pre vína (grécky úradný vestník č. 179, zväzok 2, 19. februára 2002), ktoré súvisia s označením pôvodu alebo zemepisným označením.

V súlade s uvedeným ministerským rozhodnutím sa pri označovaní vín s chráneným zemepisným označením (CHZO) „Evia“ môžu použiť tieto tradičné pojmy:

ΛΕΥΚΟΣ ΑΠΟ ΛΕΥΚΑ ΣΤΑΦΥΛΙΑ/Blanc de blancs (biele z bieleho hrozna), ΛΕΥΚΟΣ ΑΠΟ ΕΡΥΘΡΑ ΣΤΑΦΥΛΙΑ/Blanc de noir (biele z modrého hrozna), ΛΕΥΚΟΣ ΑΠΟ ΕΡΥΘΡΩΠΑ ΣΤΑΦΥΛΙΑ alebo ΛΕΥΚΟΣ ΑΠΟ ΓΚΡΙΖΑ ΣΤΑΦΥΛΙΑ/Blanc de gris (biele z ružového hrozna alebo biele zo sivého hrozna), ΚΟΚΚΙΝΕΛΙ/kokineli (Kokineli), ΟΙΝΟΣ ΛΟΦΩΝ/Vin de collines (víno z vrchoviny), ΟΙΝΟΣ ΠΛΑΓΙΩΝ/Vin de coteaux (víno zo strání).

D) Obmedzenia týkajúce sa názvov odrôd

V rozhodnutí č. 311498 z 10. júla 2009 (grécky úradný vestník č. 1493, zväzok 2, 23. júla 2009) sa zakazuje uvádzať názov odrody Monemvassia na etiketách a baleniach bielych vín.

Odkaz na špecifikáciu výrobku

http://www.minagric.gr/images/stories/docs/agrotis/POP-PGE/2021/prodiagrafes_evia170122.pdf

(1) Ú. v. EÚ L 9, 11.1.2019, s. 2.